Handboltalið þórs , við Arnardrang félagsheimili Þórs . Stúlkan með fánan Hulda Sigurðardóttir frá Vatnsdal . Húsið Arnardrangur var byggt árið 1928 og stendur við Hilmisgötu 11 . Upphaflega var það hús Ólafs Ó. Lárussonar læknis en seinna heilsuverndarstöð . Heilsuverndarstöð hafði verið starfrækt í öðru húsnæði en árið 1954 keypti Vestmannaeyjabær Arnardrang og gerði að heilsuverndarstöð . Starfaði heilsuverndarstöðin í húsinu frá miðju ári 1955 til 30. maí 1971 , þegar hún var flutt í nýja sjúkrahúsið . Í Arnardrangi fer fram starfsemi Rauða Krossins og Lions-klúbbsins . Rauði Krossinn er með ýmiss konar námskeið ásamt venjulegu hjálpar - og aðstoðarstarfi . Þessi félög hafa staðið að miklum breytingum og endurnýjunum og er húsið orðið allt hið myndarlegasta . Gamli stíllinn fær þó að njóta sín þrátt fyrir miklar endurbætur . Myndir Haraldur Guðnason . Við Ægisdyr : Saga Vestmannaeyjabæjar í 60 ár . I. bindi . Reykjavík : Vestmannaeyjabær , 1982 .